CELEX: C2007/056/25
Language: et
Date: 2007-03-10 00:00:00
Title: Kohtuasi C-507/06: Eelotsusetaotlus, mille esitas Oberlandesgericht Innsbruck (Austria) 13. detsembril 2006 — Malina Klöppel versus Tiroler Gebietskrankenkasse

10.3.2007   
            
            
               ET
            
            
               Euroopa Liidu Teataja
            
            
               C 56/14
            
         Eelotsusetaotlus, mille esitas Oberlandesgericht Innsbruck (Austria) 13. detsembril 2006 — Malina Klöppel versus Tiroler Gebietskrankenkasse
   (Kohtuasi C-507/06)
   (2007/C 56/25)
   Kohtumenetluse keel: saksa
   Eelotsusetaotluse esitanud kohus
   Oberlandesgericht Innsbruck
   Põhikohtuasja pooled
   
      Hageja: Malina Klöppel
   
      Kostja: Tiroler Gebietskrankenkasse
   Eelotsuse küsimus
   Kas nõukogu 14. juuni 1971. aasta määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes (1), mida on muudetud ja kaasajastatud Euroopa Parlamendi ja nõukogu 5. juuni 2001. aasta määrusega (EÜ) nr 1386/2001 (2), artiklit 72 koostoimes selle määruse artikliga 3 ning nõukogu 21. märtsi 1972. aasta määruse (EMÜ) nr 574/72 (3), millega määratakse kindlaks määruse nr 1408/71 rakendamise kord, mida on muudetud ja kaasajastatud komisjoni 27. veebruari 2002. aasta määrusega (EÜ) nr 410/2002 (4), artikliga 10a tuleb tõlgendada nii, et ühes liikmesriigis perehüvitiste saamise perioode (siinkohal: Saksamaal — liidu haridustoetus) tuleb samasuguse hüvitise teises liikmesriigis saamiseks (siinkohal: Austrias — lapsehooldustoetus) kohelda võrdselt ning seetõttu tuleb teises liikmesriigis hüvitise saamisel lugeda need perioodid teise liikmesriigi omadega sarnasteks, kui nimetatud hüvitise saamise perioodil olid mõlemad vanemad vastavalt määruse 1408/71 artikli 1 punkti a alapunktile i töötajad?
   
      (1)  EÜT L 149, lk 2; ELT eriväljaanne 05/01, lk 35.
   
      (2)  EÜT L 187, lk 11; ELT eriväljaanne 05/04, lk 129.
   
      (3)  EÜT L 74, lk 1; ELT eriväljaanne 05/01, lk 83.
   
      (4)  EÜT L 62, lk 17; ELT eriväljaanne 05/04, lk 209.